ПРОТОКОЛ № 31
от заседанието на Комисия по правни и институционални въпроси към Пленума на Висшия съдебен съвет, 
проведено на 18 септември 2017 г.

Днес, 18 септември 2017 г., понеделник от 15.30 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:		ЮЛИАНА КОЛЕВА 
ЗАМ. ПРЕДСЕДАТЕЛ:	ЮЛИЯ КОВАЧЕВА 

ЧЛЕНОВЕ:			СВЕТЛА ПЕТКОВА - oтсъства
					МИХАИЛ КОЖАРЕВ 
					КАРОЛИНА НЕДЕЛЧЕВА - oтсъства
					МАГДАЛЕНА ЛАЗАРОВА 
					НЕЗАБРАВКА СТОЕВА 
					КАЛИН КАЛПАКЧИЕВ 

На заседанието присъстват експертните сътрудници на комисията Саша Харитонова – директор на дирекция „Правна“, Мартин Величков – главен експерт – юрисконсулт в дирекция „Правна“, Страхил Недков – старши експерт в дирекция „Международна дейност“ и Зорница Златева - гл. експерт - връзки с обществеността в отдел „Публична комуникация и протокол“.
КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:
Включва в дневния ред следните допълнителни точки:
: Доклад от Юлия Ковачева – член на ВСС, относно проведена среща по Проект 1 „Независимост и отчетност & качество на правосъдието – продължение“ на ЕМСС, в периода 16-17 март 2017 г., гр. Виена, Австрия.;
- Доклад от Юлия Ковачева – член на ВСС, относно среща на диалогова група в рамките на проект „Независимост и отчетност на съдебната власт“ на ЕМСС, проведена на 19.11.2015 г.
	
Д Н Е В Е Н   Р Е Д: 

I. МЕЖДУНАРОДНА ДЕЙНОСТ:
           1. ОТНОСНО: Препоръка на Европейската комисия относно върховенството на закона в Полша

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

1.1. ПРИЕМА ЗА СВЕДЕНИЕ препоръката на Европейската комисия относно върховенството на закона в Полша.
1.2. Горепосочената препоръка да се сведе до знанието на всички членове на Висшия съдебен съвет.

2. ОТНОСНО: Писмо от Патентното ведомство на Република България с информация за изтичащ мандат на български участник в Разширения състав на Борда по възраженията на Европейската патентна организация

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

2.1. ПРЕПРАЩА писмото от Патентното ведомство на Република България на председателя на Върховния административен съд,  който след запознаване на съдиите да номинира представител за участие в Разширения състав на Борда по възраженията, като информацията се изпрати директно на Патентното ведомство на Република България и за нея да бъде уведомен Висшия съдебен съвет. 

3. ОТНОСНО: Покана от ГД „Правосъдие и потребители“, отдел „Съдебни политики и върховенство на закона“ на Европейската комисия, във връзка с предстояща среща на лицата за контакт на националните съдебни системи, която ще се проведе на 9 октомври 2017 г. в гр. Брюксел, Белгия

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

         3.1. ПРЕДЛАГА на Пленума на Висшия съдебен съвет да възложи на Главния секретар на ВСС да командирова Христина Тодорова – директор на дирекция „Международна дейност“ в АВСС, за участие в срещата на лицата за контакт на националните съдебни системи, за периода 8-10 октомври 2017 г., гр.Брюксел, Белгия.
3.2. Пътните разходи и разходите за една нощувка са за сметка на Европейската комисия. Пътуването ще се извърши със самолет.
3.3. Разходите за една нощувка са за сметка на Висшия съдебен съвет.
3.4. Разходите за дневни пари за три дни и за медицинска застраховка са за сметка на Висшия съдебен съвет.
3.5. ИЗПРАЩА преписката на комисия „Бюджет и финанси” за сведение и по компетентност.
  3.6. Внася материалите за разглеждане на следващо заседание на Пленума на Висшия съдебен съвет.

4. ОТНОСНО:  Информация от Националния институт на правосъдието за командировани от НИП лица
 
КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

4.1. ПРИЕМА ЗА СВЕДЕНИЕ докладите на командировани от Националния институт на правосъдието лица във връзка с техни международни участия.	
  4.2. ВЪЗЛАГА на дирекция „Международна дейност“ да актуализира информацията за командированите от НИП лица.

5. ОТНОСНО:  Попълване на Въпросник на Европейската комисия /ЕК/ във връзка с Директива 2011/99/ЕС за европейската заповед за защита /ЕЗЗ/
КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

5.1. ПРИЕМА ЗА СВЕДЕНИЕ предоставената информация. 

ДОПЪЛНИТЕЛНИ ТОЧКИ:

15. ОТНОСНО: Доклад от Юлия Ковачева – член на ВСС, относно проведена среща по Проект 1 „Независимост и отчетност & качество на правосъдието – продължение“ на ЕМСС, в периода 16-17 март 2017 г., гр. Виена, Австрия.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

15.1. ПРЕДЛАГА НА ПЛЕНУМА НА ВСС ДА ПРИЕМЕ ЗА СВЕДЕНИЕ доклада Доклад от Юлия Ковачева – член на ВСС, относно проведена среща по Проект 1 „Независимост и отчетност & качество на правосъдието – продължение“ на ЕМСС, в периода 16-17 март 2017 г., гр. Виена, Австрия.
15.2.	ПРЕДЛАГА НА ПЛЕНУМА НА ВСС ДА ВЪЗЛОЖИ на Дирекция „Информационни технологии и съдебна статистика“ на АВСС да публикува доклада по т. 1 на Интернет страницата на ВСС в раздел „Международна дейност / Международно сътрудничество/ Международни организации/ Европейска мрежа на съдебните съвети/ Независимост и отчетност & качество на правосъдието. 
15.3.	ВНАСЯ материалите за разглеждане в следващото редовно заседание на Пленума на ВСС.

16. ОТНОСНО: Доклад от Юлия Ковачева – член на ВСС, относно среща на диалогова група в рамките на проект „Независимост и отчетност на съдебната власт“ на ЕМСС, проведена на 20.11.2015 г. в гр. Мадрид, Испания

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:
16.1. ПРЕДЛАГА НА ПЛЕНУМА НА ВСС ДА ПРИЕМЕ ЗА СВЕДЕНИЕ доклада от Юлия Ковачева – член на ВСС, относно среща на диалогова група в рамките на проект „Независимост и отчетност на съдебната власт“ на ЕМСС, проведена на 19.11.2015 г.
16.2.	ПРЕДЛАГА НА ПЛЕНУМА НА ВСС ДА ВЪЗЛОЖИ на Дирекция „Информационни технологии и съдебна статистика“ на АВСС да публикува доклада по т. 1 на Интернет страницата на ВСС в раздел „Международна дейност / Международно сътрудничество/ Международни организации/ Европейска мрежа на съдебните съвети/ Независимост и отчетност & качество на правосъдието. 
16.3.	ВНАСЯ материалите за разглеждане в следващото редовно заседание на Пленума на ВСС.

старши експерт в дирекция „Международна дейност“
                                                                                          Страхил Недков 
II. ПУБЛИЧНА КОМУНИКАЦИЯ:

6. ОТНОСНО: Решение на Комисията по правни и институционални въпроси по протокол № 30/07.09.2017 г., т. 6.2 във връзка с извлечение от протокол № 23 от заседанието на Комисия „Съдебна администрация“ на Съдийската колегия на Висшия съдебен съвет, проведено на 26.07.2017 г., т. 28

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

6.1. Подкрепя становището на отдел „Публична комуникация и протокол“ относно необходимостта от обезпечаване на съдилищата с щатове за съдебни служители на длъжност „връзки с обществеността“, както и с цел обезпечаване на нуждите на органите на съдебната власт с такива експерти, съобразно Комуникационната стратегия на съдебната власт 2014-2020 г., приета с решение на ВСС по протокол № 10/05.03.2015 г., във връзка с извлечение от протокол № 23 от заседанието на Комисия „Съдебна администрация“ на Съдийската колегия на Висшия съдебен съвет, проведено на 26.07.2017 г., т. 28. 
6.2. Становището на отдел „Публична комуникация и протокол“ да бъде включено към материалите по т. 16 от дневния ред на заседанието на Съдийската колегия на ВСС, което ще се проведе на 19.09.2017 г. 
6.3. Предлага на Пленума на ВСС Единните пресофиси в апелативните съдилища да бъдат обезпечени съобразно предвидените в Приложение 4 на Комуникационната стратегия на съдебната власт 2014-2020 г., приета с решение на ВСС по протокол № 10/05.03.2015 г. „Минимални стандарти за оборудване на пресофис и необходими информационни масиви в съдебната власт“.

7. ОТНОСНО: Доклад – анализ на ефективността на Комуникационната политика на ВСС и на напредъка в изпълнение на Плана за действие за изпълнение на Комуникационната политика на ВСС в периода 04.07.2013 г. – 15.09.2017 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

7.1. Приема за сведение Доклад - анализ на ефективността на Комуникационна политика на ВСС и на напредъка в изпълнение на Плана за действие за изпълнение на Комуникационната политика на ВСС в периода 04.07.2013 г. – 15.09.2017 г.
7.2.	Внася на заседанието на Пленума на ВСС, насрочено за 21.09.2017 г. Доклад - анализ на ефективността на Комуникационна политика на ВСС и на напредъка в изпълнение на Плана за действие за изпълнение на Комуникационната политика на ВСС в периода 04.07.2013 г. – 15.09.2017 г., за сведение.
7.3.	Предлага на Пленума на ВСС да вземе следното решение:

ПРОЕКТ!

	1. Отменя действието на Комуникационната политика на ВСС, приета с решение по протокол № 26/04.07.2013 г., и актуализирана с решение на Пленума на ВСС по протокол № 34/29.09.2016 г. и План за действие за изпълнение на Комуникационната политика на ВСС 2014-2018, приет с решение на ВСС по протокол № 48/05.12.2013 г. и актуализиран с решение на Пленума на ВСС протокол № 34/29.09.2016 г.
	2. Докладът - анализ на ефективността на Комуникационна политика на ВСС и на напредъка в изпълнение на Плана за действие за изпълнение на Комуникационната политика на ВСС в периода 04.07.2013 г. – 15.09.2017 г., да бъде публикуван на интернет сайта на ВСС в раздел „Доклади, декларации, анализи“.

8. ОТНОСНО: Отчет за изпълнението на образователната програма „Съдебната власт – информиран избор и гражданско доверие. Отворени съдилища и прокуратури” в органите на съдебната власт през учебната 2016/2017 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

8.1.	Приема за сведение информацията на експертите „Връзки с обществеността” от отдел „Публична комуникация и протокол” относно изпълнение на Образователната програма „Съдебната власт – информиран избор и гражданско доверие. Отворени съдилища и прокуратури” през учебната 2016/2017 година. 
8.2.	Възлага на дирекция „Информационни технологии и съдебна статистика“ да създаде нов подраздел „Образователна програма”, към раздел „Пресцентър” на интернет сайта на ВСС, в който да се публикува информация за органите на съдебната власт, участващи в Програмата, прессъобщения и линкове към прессъобщения на органи на съдебната власт, както и към медийни публикации, свързани с Програмата.
8.3.	Изпраща писма до органите на съдебната власт за предоставяне на информация в срок до 15 октомври 2017 г. относно участието им в Образователната програма „Съдебната власт – информиран избор и гражданско доверие. Отворени съдилища и прокуратури” през учебната 2017/2018 година. Към писмото да се приложи докладът на отдел „Публична комуникация и протокол” за изпълнението на Образователната програма през учебната 2016/2017 г. 
8.4.	Изпраща информацията относно изпълнение на Образователната програма „Съдебната власт – информиран избор и гражданско доверие. Отворени съдилища и прокуратури” през учебната 2016/2017 година до Министъра на образованието за сведение. 
8.5.	Възлага на експертите „връзки с обществеността“ от отдел „Публична комуникация и протокол“ да организират след обобщаване на заявките на органите на съдебната власт за участие в Образователната програмата, „Съдебната власт – информиран избор и гражданско доверие. Отворени съдилища и прокуратури”  среща с магистрати – лектори и наставници, и представители на МОН за обсъждане на организационни въпроси и мерки за подобряване и надграждане на Програмата.
8.6.	Внася информация за изпълнението на Образователната програма „Съдебната власт – информиран избор и гражданско доверие. Отворени съдилища и прокуратури” през учебната 2016/2017 в следващото заседание на Пленума на ВСС, за сведение, и предлага да бъдат взети следните решения:

гл. експерт - връзки с обществеността в отдел  „Публична комуникация и протокол“.
                                                                Зорница Златева 

III. ПРАВНИ ВЪПРОСИ:

9. ОТНОСНО: Сформиране на работна група за изготвяне на проект на Закон за изменение и допълнение на Закона за защита на лица, застрашени във връзка с наказателно производство

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

  9.1 Отлага за разглеждане от следващия състав на Висшия съдебен съвет.

                   10. ОТНОСНО: Писмо от Районен съд – гр. Левски

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	10.1. ВЪЗЛАГА на дирекция „Правна“ да изготви отговор, в съответствие с чл. 2, ал. 6 от Правилата за определяне и изплащане на суми и облекло на магистрати, ДСИ, съдии по вписвания и съдебни служители в органите на съдебната власт.

	11. ОТНОСНО: 	Доклад от Диана Стоянова – гл. експерт – юрисконсулт в отдел ЮОДВСС, дирекция „Правна“, АВСС

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	 11.1. ПРИЕМА доклада на Диана Стоянова – гл. експерт – юрисконсулт в отдел ЮОДВСС, дирекция „Правна“, АВСС
	11.2. Предлага на Пленума на ВСС да упълномощи представляващия ВСС да развали едностранно договор № ВСС-9796/14.07.2017 г., сключен между ВСС и  „ЕВРОБИЛД“ ЕООД, поради виновно пълно неизпълнение от страна на „ЕВРОБИЛД“ ЕООД на задължения по договора и отпаднал интерес за ВСС от изпълнението му.
	11.3. ВНАСЯ материалите по т. 11 за разглеждане от следващо редовно заседание на Пленума нА ВСС.

	12. ОТНОСНО: Проект на Закон за противодействие на корупцията и за отнемане на незаконно придобито имущество

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	 12.1. Да се доведе до знанието на всички членове на ВСС.
	12.2. ВЪЗЛАГА на Незабравка Стоева да изготви проект на становище, който да бъде внесен за разглеждане в следващо редовно заседание на Комисията по правни и институционални въпроси.
	12.3. Материалите по т. 12 да се внесат за разглеждане от следващо редовно заседание на Пленума на ВСС.

Поради служебна ангажираност Незабравка Стоева и Михаил Кожарев напуснаха заседанието. Поради липса на кворум, комисията прекратява заседанието.
	 
    ПРЕДСЕДАТЕЛ
                                                                    НА КОМИСИЯТА:		     
    ЮЛИAНА КОЛЕВА
директор на д-я „Правна“:
				С. Харитонова

мл.специалист – ком. оператор:
                   	           И. Стоянова